text: Undir fyrireikingunum til HM í fótbólti í Katar hevur Amnesty skjalprógvað nógv brot á rættindini hjá gestaarbeiðarum. Tað er tíð upp á, at FIFA og Katar rinda gestaarbeiðarunum, sum undir ótolandi arbeiðsumstøðum hava gjørt endaspælið møguligt, endurgjald.
text: #000000
text: Amnesty hevur skjalprógvað, hvussu gestaarbeiðarar á skipaðan hátt hava verið fyri álvarsligum mannarættindabrotum. Gestaarbeiðarar í túsundatali hava latið lív undir arbeiðsuppihaldi í Katar, og samvitskuleysir arbeiðsgevarar hava gjørt sær dælt við heilt nógvum teirra.
text: #000002
text: ”Eg haldi ikki, at tað var nakað ávíst, sum var ringast, tí hvør dagur var bara eitt stríð í sær sjálvum. Lívskorini, arbeiðsumstøðurnar, matvørugóðskan, mismunurin, frælsiskúganin og kenslan av at vera minni verdur enn onnur menniskjur,”
text: #000004
text: sigur Malcolm Bidali við Amnesty.
text: #000005
text: Ring viðferð og vandamiklar arbeiðsumstøður
text: #000006
text: Gestaarbeiðarar kunnu ikki skifta arbeiði ella sleppa sær úr landinum, uttan at arbeiðsgevarin góðkennir hetta. Eisini hava fleiri teirra upplivað, at lønin ikki hevur verður útgoldin ella hevur verið fleiri mánaðir seinkað.
text: #000007
text: Tann ógvisligi hitin í Katar, saman við drúgvum arbeiðsdøgum við ongum steðgi, ger tað beinleiðis vandamikið at fara til arbeiðis. Nógv hava fingið arbeiðsskaða og enntá latið lív.
text: #000008
text: ”Tú arbeiðir 12 tímar uttan steðg, og tú arbeiðir undir ógvuliga vánaligum umstøðum. Tú verður hitastrongdur, fólk svíma, og fólk bløða nasablóð,”
text: #000009
text: Samstundis er tað forboðið at vera limur í einum fakfelag, og hetta ger tað næstan ómøguligt hjá gestaarbeiðarum at stríðast fyri betri arbeiðskorum.
text: #000010
text: Eisini vita vit, at nógvir gestaarbeiðarar hava verið noyddir at rinda dýr og ólóglig avgjøld í heimlandinum fyri at fáa loyvi at arbeiða í Katar. Av somu orsøk hava teir verið noyddir at taka lán við sera høgari rentu.
text: #000011
text: Nógv standa nú eftir við døprum framtíðarútlitum, eftir at arbeiðsgevarar í Katar hava gjørt sær dælt við teimum.
text: #000012
text: Men hóast hesi framstigini í lóggávuni vísir okkara støðufrágreiðing frá oktobur 2022 tíverri, at tiltøkini ikki verða handhevjað. Fleiri gestaarbeiðarar fáa framvegis ikki løn rættstundis, sleppa ikki halda frí og arbeiða undir arbeiðsumstøðum, sum als ikki kunnu góðtakast.
text: #000014
text: Amnesty krevur, at FIFA setur í minsta lagi 440 milliónir dollarar av til at rinda gestaarbeiðarum, sum síðan 2010 hava verið illa viðfarnir undir fyrireikingunum til HM, endurgjald. Ein kanning frá septembur 2022 vísti, at seks av tíggju dønum vóru samdir við okkum í hesum.
text: #000016
text: Sambært ST-sáttmálanum um fíggjarlig, sosial og mentanarlig rættindi hava øll rætt til rímilig og góð arbeiðskor (art. 7).
text: #000024
text: Øll hava rætt til – til at fremja og verja síni fíggjarligu og sosialu áhugamál – at stovna fakfeløg og gerast limir í fakfeløgum eftir egnum vali, bara við fyrivarni fyri viðtøkunum hjá viðkomandi fakfelag (art. 8).
text: #000025
text: Arbeiðsfelagsskapurin hjá ST (ILO) hevur fleiri sáttmálar, sum skulu verja rættindir og arbeiðsumstøður hjá arbeiðarum, m.a. við vernd fyri tvingsilsarbeiði (nr. 29 og 105), reglum um arbeiðstíð (nr. 1), vikuligari hvílu (nr. 14) og heilsu, umhvørvi og trygd á arbeiðsplássinum (nr. 155).
text: #000026
text: Fólk í túsundatali hava latið lív, og familjurnar sita eftir í svárum fátækadømi.
text: #000031
text: Gestaarbeiðarar hava rindað við lívinum fyri at fyrireika HM í fótbólti. Familjur hava mist síni kæru og eru vorðnar uppaftur fátækari. Tað er tíð upp á, at FIFA og KATAR rinda.
text: #000033